CELEX: C2006/237/24
Language: fi
Date: 2006-09-30 00:00:00
Title: Asia T-221/06: Kanne 18.8.2006 — Hipp & Co v. SMHV

30.9.2006   
            
            
               FI
            
            
               Euroopan unionin virallinen lehti
            
            
               C 237/13
            
         Kanne 18.8.2006 — Hipp & Co v. SMHV
   (Asia T-221/06)
   (2006/C 237/24)
   Kannekirjelmän kieli: englanti
   Asianosaiset
   
      Kantaja: Hipp & Co (Sachseln, Sveitsi) (edustaja: asianajaja M. Kinkeldey)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Laboratorios Ordesa S.L. (Sant Boi de Llobregat, Espanja)
   Vaatimukset
   
               —
            
            
               SMHV:n ensimmäisen valituslautakunnan 2.6.2006 tekemä päätös (asia nro R571/2005-1) on kumottava
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Hipp & Co
   
      Haettu yhteisön tavaramerkki: Sanamerkki ”BEBIMIL” luokkiin 5, 29, 30 ja 32 kuuluville tavaroille.
   
      Sen tavaramerkki- tai merkkioikeuden haltija, johon väitemenettelyssä on vedottu: Laboratorios Ordesa S.L.
   
      Tavaramerkki- tai merkkioikeus, johon väitemenettelyssä on vedottu: Yhteisön ja kansallinen sanamerkki ”BLEMIL” vastaavasti luokkiin 5 ja 29, 6 ja 32 kuuluville tavaroille.
   
      Väiteosaston ratkaisu: Väite on osittain hyväksytty.
   
      Valituslautakunnan ratkaisu: Valitus hylätään.
   
      Kanneperusteet: Neuvoston asetuksen N:o 40/94 8 artiklan 1 kohdan rikkominen. Kantaja väittää kanteensa tueksi, etteivät kyseiset kaksi merkkiä ole samanlaisia asian kannalta merkityksellisten kuluttajien kannalta katsoen, ja vetoaa siihen, että aikaisempi merkki ja riitautettu merkki eroavat toisistaan äänneasultaan, ulkoasultaan ja merkityssisällöltään.